JY LEES NOU Alles wat jy oor vals wimpers moet weet
In die 1960's was die Engelse model Twiggy bekend vir haar bonkige wimpers en vloeibare oogomlyner. Dit het haar oë wawyd oop laat lyk. Dié seisoen het jou wimpers selfs meer drama as Twiggy s'n danksy vals wimpers. Dis nie eers nodig om maskara aan te sit nie!
Is jy ook lus om die wêreld van vals wimpers te betree, maar onseker oor waar om te begin? Hiér is wat jy moet weet ...
Só baie opsies! Kies reg vir jou
Vals wimpers kom in 'n magdom verskillende vorms en groottes, sê Faith Seoue, grimeerkunstenaar en plaaslike valswimper-kenner van die produkreeks Eylure. Dis nie altyd maklik om te weet watter vals wimpers is reg vir jou nie, veral as jy in 'n winkel vol keuses staan. Hou dié wenke in gedagte:
* As jy nog nie voorheen vals wimpers gebruik het nie, kies dié wat jy as 'n strook oor jou hele wimperlyn aanwend. Dis veelsydig, maklik om te gebruik en kom gewoonlik saam met aanwendingsgom, sê Faith.
* Individuele vals wimpers, wat jy op spesifieke dele van jou wimperlyn aanwend, is ook beskikbaar, maar is moeiliker om baas te raak.
* 'n Strook met effens langer wimpers in die middel lyk meer natuurlik.
* 'n Strook met langer wimpers aan die buitehoeke is perfek vir 'n dramatiese katoog-voorkoms en help ook om kleiner oë breër en meer oop te laat lyk.
* 'n Strook met vol, dik wimpers oor die hele strook is treffend en vertoon goed op foto's.
Today we're wearing our gorgeous new lashes Texture No.158 @kimberleywalshofficial Get yours exclusively @superdrugloves #kimberleywalsh #eylurexkimberley #lashes #ss16 #spring #musthave #exclusivetosuperdrug #lotd #lashesoftheday #beauty A photo posted by Eylure (@eylureofficial) on Apr 12, 2016 at 4:27am PDT
Wend dit só aan
Stap 1: Gebruik 'n knyptangetjie om die vals wimpers uit die verpakking te verwyder. Meet die strook teen jou oog. As die strook langer is as die lengte van jou wimperlyn, kan jy 'n naeltangetjie gebruik en dit effens korter sny, sê Faith.
Stap 2: Gebruik 'n oorstokkie om die gom liggies op die wimperstrook aan te wend. Wag dan vir sowat 'n minuut tot die gom effens taaierig voel.
Stap 3: Begin by die buitehoek van jou oog en wend met 'n knyptangetjie die strook so na moontlik aan jou wimperlyn aan. Wag sowat 'n minuut vir die gom om behoorlik droog te word. Die strook moet dan stewig teen jou wimperlyn lê.
Stap 4: Wend daarna vloeibare oogomlyner bo-oor die wimper-stroke aan, gevolg deur twee lae maskara om jou natuurlike wimpers en die vals wimpers in mekaar in te weef, sê Faith.
WENK: Vir nóg drama kan jy 'n knyptangetjie gebruik om 'n paar wimperhaartjies op 'n slag teenmekaar te druk terwyl die maskara nog nat is sodat dit bonkiger lyk. Dié voorkoms is nie vir elke dag se dra nie, maar perfek vir 'n spesiale geleentheid of 'n aand uit.
Stap 5: Om jou vals wimpers weer te verwyder, gebruik 'n olievrye-grimeerverwyderaar om die gom te versag. Die vals wimpers sal dan maklik van jou oë afgly.
WENK: As jy nog sukkel met die aanwending van vals wimpers, kan jy ook vloeibare oogomlyner teen jou wimperlyn aanwend en wag tot dit droog is voor jy die strook opplak. Dit help om die strook te verbloem, sê Faith.
Once again, @haileesteinfeld looking gorgeous in our #lashes Texture No.117, one of our all-time favourites! MUA @madeupbym #mua #makeup #regram #eylurelashes #nyfw #fashionweek #haileesteinfeld #beauty A photo posted by Eylure (@eylureofficial) on Sep 10, 2016 at 2:26am PDT